Theresa May kan forsøge at afholde en ny folkeafstemning om Storbritanniens forhold til EU.
Forsøger briterne sig med en ny folkeafstemning, vil de formentlig bede EU om at udsætte datoen for Storbritanniens udtrædelse af unionen jævnfør Artikel 50 i Lissabontraktaten.
Datoen er lige nu sat til at være 29. marts 2019.
En ny folkeafstemning inden 29. marts vil komme med så kort varsel, at briterne ikke kan nå at få vedtaget en lov om en ny folkeafstemning og samtidig lade ja- og nej-sigere komme ordentligt til orde inden.
Hvis briterne beder EU om udsættelse, skal alle de andre EU-lande sige ja for at give briterne mere tid.
Det vil EU-landene formentlig gerne, men i skrivende stund er der ikke megen synlig opbakning blandt de britiske politikere til at forsøge sig med en ny folkeafstemning.
Kilder: BBC Online, The Guardian og The Daily Telegraph